benxh/qysh-me-shqip-scrape-dataset huggingface dataset:
Qysh me i eleminu rrudhat nga duart?


				
			Kremrat nganjëherë nuk janë të mjaftueshme për të eliminuar rrudhat të cilat shfaqen në duar, në disa raste edhe në moshë më të re.
Eliminimi i rrudhave nga duart
Dermatologët thonë se disa lloje të lëkurave mund të jenë rezistente ndaj kremrave, ndaj edhe kanë rekomanduar një maskë e cila mund të bëhet në kushte shtëpie e cila ka treguar rezultate pozitive në këtë drejtim.
Përbërësit të cilët përdoren në këtë maskë janë produkte që të gjithë i përdorim për ushqim.

1 lugë gjelle mjaltë
1 lugë gjelle kos
1 lug gjelle lëng limoni

Këta të përbërës duhet të përzihen derisa të fitohet masa homogjene dhe këtë aplikojeni në duar për një kohëzgjatje prej 15 minutash.
Qysh me i largu fëmijët nga teknologjia që të jenë më social?


				
			Qysh me i largu fëmijët nga teknologjia? Të largosh fëmijët nga teknologjia në kohërat që po jetojmë duket e pamundur. 
Mirëpo, juve si prindër ju takon të përpiqeni sa më shumë t\’i aktivizoni ata larg tekonologjisë. Më poshtë ne po ju sjellim disa metoda që mund të ju ndihmojnë.
Largoni pajisjet nga dhoma e gjumit
Sipas një studimi të bërë, thuhet se rreth 73% e të rinjve mes moshës 6 deri 17 vjeç posedojnë nga një pajisje elektronike në dhomën e tyre. Mjekët rekomandojnë heqjen apo largimin e pajisjeve elektronike nga dhoma e gjumit, dhe krijoni një atmsoferë qetësuese apo relaksuese ku jeni tërësisht të shmangur nga bota teknologjike.

Lexoni bashkë me fëmijët tuaj për me i largu fëmijët nga teknologjia
A keni ndonjë fëmijë që nuk e pëlqen leximin? Përderisa ka aplikacione që mund të adresojnë këtë problem, mënyra më e mirë është të kaloni kohën duke i lexuar fëmijës suaj. fëmijët më të vegjël më së shumti e pëlqejnë kohën që u jepet ta kalojnë me prindërit, sidomos librat me fotografi dhe figura stimulojnë imagjinatën.

Përcaktoni kohë specifike për përdorim të teknologjisë
Një nga mënyrat e largimit të fëmijëve nga bota e teknologjisë është të përcaktoni kohë specifike se kur mund ti përdorin tabletat apo të luajnë video lojra, dhe kohën e mbetur ta kalojnë me familje. Në vend të kësaj, inkurajoni komunikim mes anëtarëve të familjes në mënyrë që fëmijët tuaj të praktikojnë të folurit dhe komunikimin, si dhe të mund të shprehen për veten e tyre.
Si te kalojme kohen e lire?


				
			Si te kalojme kohen e lire? Kur ne bëhemi çift me dikë është normale që të kemi dëshirë për të kaluar kohë së bashku.  Sidomos kohën e lirë.
Mirëpo ndonjëherë dinamika e jetës dhe rrethanat na pamundësojmë të jemi në hapësira që ofrojnë komoditet. Apo edhe që janë romantike njëkohësisht. Pas një jave të gjatë me angazhime të gjithë do të gjenim prehje nëse kalojmë kohë me personin tonë të zemrës. Sidmos nëse e bëjmë këtë në ndonjë vend të ngrohët e romantik. Nëse mendoni se ju kanë mbaruar idetë ne po ju japim disa sygjerime për hapësira të tilla ku mund të kaloni fundjavat apo thjeshtë pasditet tuaja.
Shtëpitë malore
Kërkoni në internet për shtëpitë malore me qira që gjenden në afërsi të qytetit ku jetoni. Ato hapësira zakonisht janë të vogla por të ngrohta.
Do të shijoni ajrin e pastër të malit dhe bukurinë e ndërtimeve të drurit. E mos të harrojmë ndiesinë e mirë që japin durtë teksa digjen në vatrën e zjarrit.
Ambientet e tilla janë të përshtatshme në secilën stinë të vitit. Kështu që një kohë e shpenzuar në një atmosferë të tillë do të ju bëjë mirë juve dhe partnerit tuaj. Aty do të keni privatësinë e kërkuar si dhe rehatinë e nevojshme. Prandaj nëse tashmë se keni bërë ende një gjë të tillë mos hezitoni të niseni në këtë aventurë të re! Ne jemi të sigurtë se ju do të argëtoheni shumë  duke kaluar kohë së bashku atje.
Resortet me pishina të mbyllura
Një fundjavë në një resort që ka pishinë të mbyllur definitivisht është hapësira e duhur për relaksim me personin e zemrës gjatë stinës së dimrit. Vendet e tilla ju japin relaksin e merituar dhe hapësirën për të qenë rehat dhe të qetë. Ju madje mund të bëni edhe masazhe për çifte. Mund edhe të shfrytëzoni saunat dhe opsionet e tjera që resorti që keni zgjedhur i ofron.
Një ndërrim i tillë i ambientit do të ja u çlirojë mendjen nga lodhja dhe do të ju bëjë të ndiheni mirë. Kur të dy të jeni të relaksuar dhe me mendime të qeta mund të bisedoni edhe për tema që në dinamikën e jetës nuk gjejmë hapësirë t’i flasim. Prandaj një kohë e kaluar në mënyrë të tillë është më se e mirëseardhur.
Park aventurash
Nëse po kërkoni një hapësirë ku mund të lironi stresin dhe përjetoni adrenalinën një park aventurash është zgjedhje për ju. Gjeni një park të tillë që ndodhet në afërsi të vendit ku jetoni. Shijojeni rrugëtimin me makinë bashkë me partnerin tuaj dhe dhe dëgjoni muzikë. Këndoni bashkë e bëni shumë fotografi.  Madje bëni edhe video të momenteve tuaja më të bukura. Provoni të gjitha lojërat e parkut të aventurave që ju duken interesant. Shijoni kokshkat, pambukun e sheqerit e pijet me akull që zakonisht shërbehen në vende të tilla. Kështu duke u argëtuar ju të dy do të harroni telashet dhe kësisoj do të merrni shumë energji pozitive.
Ju keni arritur ne fundin e artikullit “Si te kalojme kohen e lire?“.
Qysh me mireprit nje koleg te ri ne pune?


				
			Zyret dhe ambientet e punës në përgjithësi janë vende ku kalojmë pjesën më të madhe të ditës.

Mirëpo qysh me mirëprit një koleg të ri në punë? Deshëm ose jo, kolegët tanë janë personat me të cilët kalojmë pjesën më të madhe të kohës.
Për këtë arsye ambienti i punës dhe njerëzit e tij janë shumë të rëndësishëm.
Prandaj dita e parë në një vend të ri të punës është mjaft stresuese. Si për personin që i bashkohet ekipit, ashtu edhe për ekipin që pranon një anëtar të ri.
Tregoni atij gjithë ambientin
Nëse ju jeni një nga punëtorët më të vjetër të zyrës ju takon juve t’ja prezantoni kolegut të ri ambientin. Do të ishte ideale nëse qysh ditën e parë i tregoni të gjitha ambientet e zyrës dhe e njoftoni me secilin punëtorë. Kjo do ta bëjë atë të ndihet më mirë.
Kushtoni vëmendje hapësirës së tij apo saj
Për tu dukur më mirëpritës dhe serioz ju mund të përgatisni tavolinën e punës së kolegut tuaj të ri para se ai të arrijë. 
Do të jetë shumë mirë nëse personi që po i bashkohet skuadrës tuaj gjen gati tavolinën, kompjuterin dhe të gjitha paisjet e tjera që i duhen. 
Ofroni kafe ose çaj
Mos harroni t’i ofroni kolegut tuaj të ri një kafe ose një çaj në ditën e parë të punës. Nëse zyra juaj ka një aparat të kafës apo çajit kujdesuni që ai të mësojë se si përdoret dhe të ndihet i lirë ta përdor njësojë sikur të tjerët. 
Gjithashtu mos harroni t’ja bëni me dije kohën e pauzës dhe mënyrën se si kjo çështje funksionon në zyrën tuaj.
Qysh me pergatite Caj rusi ne 6 hapa te shpejte?


				
			Qysh me pergatite Caj rusi, eshte pije standarte ne Turqi. Sherbehet ne mengjes, gjate dites dhe ne cajtore, madje edhe shitet ne rruge nga vendasit. Kjo pije e nxehte eshte shume me e perhapur se kafeja e famshme turke. Madje kjo pije eshte tejet e perhapur edhe ne Kosove, i njohur me emrin çaj rusi. Nese deshironi te dini se si ta pergadisni kete pije te shijshme qe do t’ju bej te varur, lexoni me poshte!
Pergatitja

Puna e pare qe duhet te beni eshte te mbushni çajnikun (gjygymin) e madh me uje dhe ta nxehni. Mos e vendosni kapakun e çajnikut mbi te.
Shtoni gjethet e çajit ne çajnikun e vogel dhe vendoseni çajnikun e vogel mbi ate te madhin. Ju nevojitet nje luge e çajit me gjethe te çajit per person. Mos shtoni uje ne çajnikun e vogel!
Pasi te kete vluar uji ne çajnikun e madh (mund ta degjoni/shifni ujin ne te duke vluar), fikeni shporetin dhe largojeni çajnikun e vogel nga ai i madhi. Tani shtoni ujin e vluar nga çajniku i madh ne te voglin. Shtoni rreth 1 filxhan te ujit te vluar per çdo luge te çajit qe keni vene per person.
Mbylleni çajnikun e vogel me kapak ne menyre qe çaji te “piqet” ne uje per rreth 15 minuta. Çaji eshte i gatshem atehere kur te gjitha gjethet e cajit zhyten ne fund te cajnikut te vogel.
Tani mund ta sherbeni cajin. Eshte tradite ne Kosove te sherbehet ne gota te vogla te xhamit me 2 kokrra te sheqerit. Mbusheni 1/3 e gotes me çaj nga çajniku i vogel, dhe 2/3 me ujin e vluar nga çajniku i madh.
Çaji duhet te duket me ngjyre te kafe te çelur.

Ju befte mire!
Gjumi i tepert – Qysh me i ditë problemet që shkakton?


				
			
Gjumi është shumë i rëndësishëm. Ai ndihmon trupin të rifurnizohet me energji, por si ndikon gjumi i tepert.



Personat që flenë më shumë se 10 orë në ditë, në përgjithësi nuk gëzojnë një shëndet të mirë krahasuar me ata që flenë 7-8 orë në ditë.



Michael Irwin, profesor në Shkollën e Mjekësisë në Jutah (SHBA), është i bindur se të flesh shumë do të thotë t’i shkaktosh vetes sëmundje.



Rrit rrezikun e sëmundjeve të zemrës



Kur fle shumë, rrezikon zemrën. Të flesh më shumë se 8 orë në ditë rrit mundësinë e vdekjes nga sëmundjet e zemrës me 34%. Femrat janë të prirura të flenë më shumë sesa meshkujt dhe kjo i bën më të rrezikuara.



Gjumi i tepert shkakton probleme me peshën



Shumë studime kanë treguar se njerëzit që nuk flenë mjaftueshëm, janë më të shëndoshë.



E njëjta gjë mund të thuhet me ata që flenë më shumë seç duhet. Kur fle, nuk je në lëvizje dhe për këtë arsye ka më shumë mundësi të shtosh në peshë, pasi duke fjetur nuk djeg kalori.



Mund të zhvilloni diabet



Gjumi i tepert mund të rrisë nivelin e sheqerit në gjak. Glukoza e lartë rrit rrezikun e diabetit.



Rrezikoni vdekje të parakohshme



Është e frikshme, por e vërtetë. Studime të shumta kanë treguar se njerëzit që flenë më shumë janë më të rrezikuar nga vdekja e parakohshme. Kjo sepse diabeti dhe sëmundjet e zemrës njihen si shkurtues jete.
Qysh me i pastru këpucët?


				
			1.Hapi i parë që duhet të bëni kur dëshironi të pastroni këpucët apo atletet është largimi i lidhësave.

2.Mënyra më e lehtë për të larguar të gjitha papastërtitë nga lidhësat është me anë të një furce të vogël dhe shampos. Fërkoni të dyja anët me shampo, dhe shpërlani pastaj.

3.Kombinoni deterxhent të enëve me ujë të ngrohtë, dhe me të njejtën furcë pastroni pjesën e brendshme të këpucëve.

4.Me anë të një lecke dhe deterxhentit të enëve largoni papastërtitë e mëdha në pjesën e jashtme. Vendosni këpucët apo atletet në një qarqaf jastëku dhe futini në lavatriqe në 30 gradë.
Qysh me i largu fobitë?


				
			Kombinimi i realitetit virtual dhe stimulimi transkranial magnetik, përkatësisht nxitja e rajoneve të caktuara të trurit përmes fushës magnetike, mund të ndihmojë në tejkalimin e fobive të ndryshme, si frika e lartësive, shkruan revista Brain Stimulation.
Shkencëtarët në Spitalin Universitar në Virxburg, zhvilluan një studim mbi 39 pacientë që vuanin nga frika e lartësisë. Duke përdorur realitetin virtual, ata u vendosën në situata ku frika është e pranishme.
Njëzet minuta para se të ekspozoheshin në këtë situatë, gjysma e pjesëmarrësve u stimulua nga pjesa e përparme e trurit, ndërsa gjysmës tjetër iu dha placebo.
Grupi i njerëzve, i cili ishte i ekspozuar ndaj stimulimit magnetik transkarnial, pas dy serive tregoi më pak nivele të vështirësive. Efektet pozitive u reflektuan edhe pas tre muajsh.
Ky studim gjithashtu shtoi stimulimin magnetik, i cili u tregua edhe më efektiv në zbutjen dhe trajtimin e fobisë.
Shkencëtarët dëshirojnë të zgjerojnë kërkimet për fobi të tjera, për të parë nëse ato është e mundur të trajtohen në të njëjtën mënyrë. Në të ardhmen do të bëhet hulumtimi i fobisë nga merimangat.
Qysh me i shkri kilogramët e tepërt?


				
			
Ushqimi i famshëm, i cili është shumë i dobishëm është fisteku.
Përveç reduktimit të nivelit të kolesterolit, ky fryt arror është një burim i shkëlqyer i fibrave, proteinave, dhe përmban një shumëllojshmëri të vitaminave dhe mineraleve.
Në të njëjtën kohë, shërben edhe si një antioksidant.
Duke pasur parasysh se fistekët janë të pasur me kalcium dhe hekur, janë të mirë për shëndetin e eshtrave dhe të dhëmbëve, dhe poashtu ndihmojnë për të luftuar aneminë e shkaktuar nga mungesa e hekurit.
Përndryshe, ekspertët kanë gjetur se fistekët zvogëlojnë ndjenjën e urisë për shkak se kontrollojnë hormonet që stimulojnë urinë, kështu që në këtë mënyrë mund të përmirësojnë kontrollin afatgjatë të nivelit të sheqerit në gjak.
Përveç të gjitha të mirave, ky ushqim i mrekullueshëm ulë kolesterolin e keq (LDL) dhe rritë kolesterolin e mirë (HDL) dhe kështu e mbronë zemrën.
Qysh me i pastru tapetat dekorativë që të jetojnë më gjatë?


				
			Tapetat dekorative i japin hijeshi dhomave tona. Mirëpo, që ato të qëndrojnë gjatë ashtu duhet t’i mirëmbajmë dhe t’i pastrojmë vazhdimisht.
Mirëpo si mund t\’i pastrojmë tapetat që ato të jetojnë më gjatë?

Tapetat nga letra, e po ashtu edhe tapeta me fotografi/imazhe të ndryshme, më së lehti do të ishte t’i pastroni me një peshqir të lagur me alkool të paster për pastrim.
Në të gjitha llojet e tapetave do t\’ua freskoni ngjyren nëse sfungjerin me të cilin do t\’i pastroni ta keni lagur me ujë dhe uthull, apo me ujë amonaiak.
Njollat e zeza mund t\’i pastroni me një pëlhurë të pastër të lagur me alkool për pastrim.

Duke u kujdesur për pastrimin e tyre në këtë mënyrë, mundësojmë një jetëgjatësi më të gjatë. Nga ana tjetër i shërbejnë dekorit në mënyrë të përkryer. Ndiqni udhëzimet e mësipërme dhe pastroni tapetat tuaj dekorative pa shumë lodhje.
Qysh me gjet hotele ne Dhermi


				
			Qysh me gjet hotele ne Dhermi? A keni qenë ndonjëherë në Dhërmi? Nëse jo, atëherë padyshim se duhet të shkoni. Dhërmia, me gjithë jugun e Shqipërisë, është destinacion shumë i përshtatshëm për pushime. Nëse së shpejti planifikoni të shkoni ne po ju japim kontaktet e disa vendeve ku mund të qëndroni në Dhërmi.
Kontakte per dhoma dhe hotele ne Dhermi
HOTEL JON: 069 51 43 555  
HOTEL DHERMIU: 069 55 48 927
HOTEL MILTON: 068 22 35 962 
HOTEL RIVIERA: 068 26 33 333 / 069 24 24 249
VILA STRAKOSHA: 069 55 23 529 
HOTEL 2000: 067 20 67 394
RESORT MYKONOS: 068 20 44 481 
DHOMA: 069 26 82 451
HOTEL ILA: 068 24 00 221 / 069 39 20 484
KOMPLEKSI SHEN NIKOLLA: 068 22 94 056
DHOMA STEFANIA: 069 26 32 306 
HOTEL CARCANI: 069 55 82 880
HOTEL LUCIANO: 069 20 91 431 / 067 22 90 553
HOTEL PANO MARKO: 069 20 63 542 / 068 23 75 253
VILA AVERBAG: 068 40 81 090 
HOTEL MARTINO: 068 40 81 090
VILA MARKO: 068 23 54 335
DHOMA TOMI: 069 31 15 597
HARRILLA`S PLACE: 068 20 91 145
HOTEL NINO: 069 27 59 223
HOTEL FIORI BELI: 069 24 34 425 / 068 43 00 362
HOTEL GJIKOPULLI: 068 20 95 441
HOTEL GRECIA: 069 20 62 910 / 069 20 62 914
DHOMA NIKO: 069 27 35 095
HOTEL DUNI: 069 24 81 407 / 069 35 54 881 
HOTEL DRYMADES: 069 20 74 000 / +355 4 25 74 56
HOTEL NIK JODOR: 069 38 36 027 / 069 53 03 622
HOTEL PALASA: 069 54 38 631
HOTEL PETRO: 068 25 18 780
DHOMA QERA: 068 53 03 889
HOTEL DORIAN: 068 24 48 049
DHOMA: 069 45 53 172
DHOMA KOZMA: 069 23 20 661
DHOMA TAQO: 069 26 48 035
HOTEL PLEASURE: 069 21 92 963
Qysh me i ditë përfitimet nga vaji për bebe?


				
			
Vaji i bebeve mund të përdoret edhe për shumë gjëra të tjera, përveç për lëkurën e bebes tuaj.



1.Vaji për bebe Largon grimin: Disa pika nga vaji për bebe të vendosura në pambuk do t’i largojnë mbetjet nga grimi rezistues ndaj ujit. Është i shkëlqyeshëm për largimin e rimelit.



2.Vaji largon ngjitësen për qerpikë artificialë Një sasi e vogël nga vaji i bebeve me sukses do t’i largojë mbetjet e ngjitëses për qerpikë false nga kapakët e syve, po ashtu edhe nga duart pas ngjitjes së qerpikëve.



3.Për lëkurë të butë: Lëkura më ngadalë e absorbon vajin e bebeve dhe shpesh lë njolla të vajit në gardërobë. Që t’i ikni kësaj, bëni mirë që në losionin tuaj për trup të shtoni vetëm disa pika nga vaji për bebe dhe do të keni lëkurë më të butë.



4.Këmbë të lëmuara pas depilimit Vaji i bebeve e qetëson lëkurën dhe është ideal pas depilimit. Përveç që do ta zvogëlojë skuqjen e lëkurës, këmbët do t’i keni me shkëlqim dhe të buta.



5.Zgjidhje për thembra të plasaritura Aplikoni vaj bebesh në thembra dhe më pas në këmbë vendosni qese plastike dhe vishni çorape. Lëreni të veprojë për 1 ose 2 orë. Lëkura e thembrave tuaja do të jetë e butë dhe e ndjeshme.
Qysh me i dite rregullat e ushqimit per mengjes?


				
			Mënyra më e mirë për t’u dobësuar është të hani mëngjes të shëndetshëm çdo ditë. Ndiqni këto 3 rregulla çdo mëngjes dhe do të arrini rezultate të kënaqshme brenda pak kohësh.
Hani sapo të zgjoheni: Studimet kanë treguar se ngrënia e mëngjesit ndihmon në përshpejtimin e metabolizmit, prandaj sigurohuni që të hani 30-60 minuta pasi jeni zgjuar për të përfituar nga potenciali i plotë i trupit për të djegur yndyrat.
Duke ngrënë mëngjes ju shmangni ndjesitë e urisë gjatë ditës, kështu nuk përfundoni duke ngrënë ushqime të pashëndetshme. Merrni sa më shumë proteina:
Një mëngjes i lartë në proteina, si vezë apo kos, ju largon ndjesinë e urisë, ju ndihmon të hani më pak dhe më e rëndësishmja, të dobësoheni.
Çfarë është 5G – Pyetjet me të shpeshta rreth këtij rrjeti!


				
			Gjenerata e pestë e shpejtësisë ose siç njihet ndryshe 5G. Çfarë është 5G dhe çfarë ka të veçantë? Më poshtë po u përgjigjemi pyetjeve më të shpeshta në lidhje me 5G.
Çfarë është saktësisht 5G?
Është gjenerata e radhës e lidhjes në internet për telefonat celular dhe ofron një shpejtësi shumë më të lartë të shkarkimit dhe ngarkimit të të dhënave. Përmes përdorimit të valëve të spektrit radiofonik do të lejojë shumë më tepër pajisje të përdorin internetin në të njëjtën kohë.
Çfarë do të bëjmë me të?
Çfarëdo gjëje që bëjmë tani me smarphonët tanë do të jemi në gjendje ta bëjmë më shpejt dhe më mirë\”, thotë Ian Fogg nga OpenSignal, një kompani analitike e të dhënave celulare.

\”Por, ajo që është vërtet interesante është se nukmund të parashikojmë sot të gjitha shërbimet e reja që do të ndërtohen nga benefitet e 5G.”

Imagjinoni gumëzhitje të droneve që bashkëpunojnë për të realizuar misione kërkimi dhe shpëtimi, monitorojnë trafikun, të gjithë komunikojnë me ëireless me njëri-tjetrin dhe stacionet bazë tokësore mbi rrjetet 5G. Po njësoj, shumë mendojnë se 5G do të jetë thelbësore që automjetet autonome të komunikojnë me njëri-tjetrin dhe të lexojnë hartën e drejtpërdrejtë dhe të dhënat e trafikut.
Si punon?
Është një teknologji e re e valëve radio. Mund të mos vini re shpejtësi e lartë që në fillim, sepse 5G ka të ngjarë të përdoret nga operatorët e rrjetit fillimisht si një mënyrë për të rritur kapacitetin në rrjetet ekzistuese me bazë 4G.
Trasmetuesit dhe marrësit e 5G janë ndryshe nga ato të 4G ndaj do duhet njëfarë kohe derisa të aplikohet kjo shpejtësi në cdo shtet. Më vonë kjo do të mundësojë densitet më të lartë përdorimi. Megjithatë, aksesi në shpëjtësinë 5G është ende shumë i kushtueshëm.
Sa e shpejt mund të jetë?
Rrjetet mobil aktual 4G ofron mesatarisht rreth 45Mbps (megabitë për sekondë), megjithëse industria ka ende shpresa për të arritur 1Gbps (gigabit për sekondë = 1.000Mbps)
Chipmaker Qualcomm llogarit 5G mund të arrijë shpejtësi të shfletimit dhe shkarkimit rreth 10 deri 20 herë më shpejt në kushtet e botës reale (në krahasim me laboratorin). Kjo do t\’ju lejojë të shkarkoni një film me definicion të lartë brenda një minutë apo më pak.
Pse na duhet?
Bota po ecën përherë e më shpejt dhe ne po konsumojmë gjithnjë e më shumë të dhëna çdo vit. Veçanërisht pasi popullariteti i transmetimit të videove dhe muzikës po rritet. Bandat ekzistuese të spektrit po bëhen të ngjeshura.
Kjo ka çuar në prishjen e shërbimit, sidomos kur shumë njerëz përpiqen të hyjnë në të njëjtën kohë për të marrë një shërbim. 5G është shumë më mirë në trajtimin e mijëra pajisjeve në të njëjtën kohë, nga celularët deri tek sensorët e pajisjeve, kamerat e deri tek dritat smart të rrugës.
A do të më duhet një telefon i ri?
Po. Por, kur 4G u prezantua në 2009/10, telefonat inteligjentë të pajtueshëm dolën në treg përpara se infrastruktura të kishte mbështjellë të plotë, konsumatoret u zhgënjyen. Ndaj, mbetet vetëm të presim derisa të jetë i aksesueshëm për të gjithë.
Qysh me përgatitë speca të kuq turrshi?


				
			Ne po ju propozojmë një recetë për speca të kuq turrshi të cilën do të adhuroni. Vjeshta është koha e përgatitjes së turrshive. Turrshit pasurojnë tryezat e familjeve shqiptare. Ato përgatiten herët në vjeshtë në mënyrë që të mos mungojnë gjatë gjithë dimrit. Për speca të kuq turrshi ka disa receta të ndryshme. Mirëpo receta që ne po ua propozojmë është shumë lehtë e realizueshme. Dhe më kryesorja, janë shumë, por shumë të shijshëm. Prandaj mos hezitoni ta provoni!
Përbërësit

8 kg speca të kuq

6 -7 uthulla përafërsisht

Magdanoz

Karrota

Hudër

Krip sipas nevojës

Përgatitja
Së pari të gjithë specat e kuq pastrohen dhe ju largohet vetem bishti. Pastaj të gjithë specat e kuq i renditni në tepsi edhe i futni në furrë të nxeht 100 gradë për 15 minuta. Keni kujdes, specat e kuq turrshi nuk duhet të piqen por vetëm të ngrohen në furrë. Në ndërkohë, magdanozi, karrotat dhe hudhra duhet të grimcohen. Pastaj pasi të jenë ngrohur specat duhet  t’i largojmë specat nga furra i renditim në kavanoz. Një rend speca, një rend karrota hudra, magdanoz dhe krip. Veproni kështu deri sa të mbushet kavanozi. Pastaj specat mbyllen dhe pritet si zakonisht 4-6 javë deri sa të hapen për konsumim.
Divjaka


				
			Divjaka është një qytet që shtrihet në Qarkun e Fierit, në jug – perëndim të Shqipërisë. Lagina e Karavastasë ndodhet pikërisht në Divjakë
Megjithëse, jam e sigurt se keni dëgjuar shpesh për Lagunën e Karavastasë.
Ajo që ndoshta nuk dini është se Lagina e Karavastasë ndodhet pikërisht në Divjakë, dhe nuk janë vetëm pelikanët kaçurrel një arsye për ta vizituar këtë vend magjik. Edhe tani në dimër vlen të vizitohet ky vend, sidomos për përendimet e mrekullueshme që ofron dhe bollëkut të pujeve që e rrethojnë.
Disa nga vendet që mund të vizitoni
Laguna e Karavastasë është si të ecësh në një vend të egër e të pazbutur nga koha. Pishat, pylli i shtegut, më shumë se 200 lloje zogjsh, zvarranikësh, gjitarësh dhe mbi të gjitha pelikani i rrallë kacurrel. Parajsë e vërtetë për ata që duan të vëzhgojnë dhe adhurojnë zogjtë e rrallë. Mos harronu të fotografoni edhe flamingot simpatikë në breg të Lagunës.
Merrni me qera një varkë në çdo kohë dhe lundroni në kanalet e ujit që ndodhen përmes pyllit. Përgjatë udhëtimit ujor mund të shijoni pamjen, zogjtë shtegtarë dhe këngën e tyre. Perëndimi i diellit është kaq i mrekullueshëm sa të lë pa frymë.
Për ju dashamirësit e biçikletave, kam një lajm të shkëlqyer. Divjaka tani e ka bërë të mundur qiramarrjen e biçikletave në çdo kohë dhe kështu mund ta eksploroni personalsiht pyllin me gjithë kafshët dhe ajrin e tij të pastër.
E gjithë rruga është e mbuluar me gurë pishash dhe mund të eksploroni shtigje të ndryshme. Nuk ka asgjë më të bukur se shëtitja në pull në mes të ajrit të pastër dimëror.
Shijoni pamjen nga kulla e gjatë ku mund të hipni pa proble. Për një pamje më të bukur, mos harroni të merni një palë dylbi. Aktiviteti më i bukur që do t’ju sugjeroja është të prisni perëndimet e diellit, plot ngjyra shtrirë nën qiell rozë, portokalli dhe lejla ndërsa dielli fshihet pas bregut.
Vend për të qëndruar ose për të ngrënë
Sapo të hyni në parkun kombëtar, mund të zgjidhni të qëndroni në secilin restorant që dëshironi. Të gjithë lokalet dhe restorantet shërbejnë peshk të freskët dhe të shijshëm. Shumica e këtyre vendeve të pushimit kanë pamje nga deti, laguna ose pulli.
Zgjedhja është e juaja. Nëse doni të qëndroni për një natë, mund edhe të merrni me qira një dhomë në çdo kohë. Thjesht futuni në google, kërkoni dhe prenotoni dhomën. është kaq e thjeshtë.
Disa Këshilla për ju

Sezoni më i mirë për të vizituar lagunën është koha e pranverës ose dimrit, sepse gjatë verës dhe vjeshtës ka shumë mushkonja. Kështu që mos harroni të përdorni krem kundër diellit dhe në rast se shkoni gjatë verës, krem kundra mushkonjave është zgjidhja më e mirë.
Nëse doni të parkoni makinën tuaj, më e mira është që të informoheni në hyrje të parkut.
Gjatë dimrit ose pranverës, Divjaka dallohet si një vend ku fryn gjithmonë erë e fortë. Kështu që mos harroni të merrni me vete gjithmonë një palë syze dhe një këmishë me mëngë të gjata. Bëfshit qef!